本身唸住放棄架啦，要等就無咩隱，但朋友想食，好彩等左一陣就有位。適宜4-6人黎食，無圓台，但係可以book，地點方便就腳，好岩少人聚吹水。好多大路既選擇，兩個人叫做個芝士雞煲加d菜同埋豬頸肉。竟然太多啦！！！個煲好多雞，淨食3個人都ok，所以我地叫咁多應該3-4人正常食量都滿足架！芝士濃味，唔洗加水架（台紙有教點食），唔鹹又唔膩，真係可以keep住食。雞骨唔算太多，可以接受。下次一定要叫多d菜平衡下。唯一麻麻地就係野飲無咩選擇，連酸梅湯都無咯！